text: Ingen dokumentation for grænse-kontrol
  11 april 2012 kl. 14.02
  Da VK-regeringen og Dansk folkeparti i maj 2011 lavede aftale om at genindføre grænsekontrollen var begrundelsen at antallet af kriminelle der kom over grænsen sydfra var øget - men nu viser det sig, at det slet ikke var rigtigt.
  Jyllands-Posten har fået aktindsigt og afslører i dag at embedsmændene havde meget vanskeligt ved at finde dokumentation, der kunne retfærdiggøre at grænsekontrollen blev genindført.
  Det materiale, som Justitsministeriet kom med, fandt Skatteministeriet "ikke imponerende", og en direktør i ministeriet bad derfor sine medarbejdere om at "finde noget, der ligner noget", det skriver Jyllandsposten idag.
  Den daværende skatteminister Peter Christensen, afviser kritikken over for Jyllands-Posten.
  